rejauldu/bengali-wikipedia huggingface dataset:
আল-ওয়াবিলুস সায়্যিব মিনাল কালিমিত তায়্যিব () হল মুসলিম পণ্ডিত ইবনে কাইয়্যিম জাওজিয়া রচিত একটি গ্রন্থ।   বর্ণনা  বইটি অনেক সুফিদের বিকৃতি ও বিচ্যুতির বিপরীতে নবীর সাহাবীদের এবং প্রাথমিক প্রজন্মের আলেমদের বোঝাপড়া অনুসারে কুরআন ও সুন্নাহর উপর ভিত্তি করে উপাসনামূলক কাজের অপরিহার্য মূলনীতি এবং যিকিরের সঠিক রূপ বর্ণনা করে।   প্রভাব  ২০১২ সালের মে মাসে সৌদি আরবের জেদ্দায় একজন ব্যক্তি তার স্ত্রীকে মারধর এবং হাসপাতালে ভর্তি করার জন্য শরিয়াহ আদালতে দোষী সাব্যস্ত হন। রায়ের অংশ হিসাবে, লোকটিকে "আল-ওয়াবিলুস সায়্যিব শিরোনামের ইবনে কাইয়িমের প্রার্থনা সম্পর্কিত বইটি"সহ শরীয়াহ সম্পর্কিত তিনটি বই পড়ার জন্য শাস্তি দেওয়া হয়েছিল।   অনুবাদ    "ইবনে কাইয়িম আল-জাওজিয়া অন দ্য ইনভোকেশন অফ গড", মাইকেল আবদুররহমান ফিটজেরাল্ড এবং মৌলে ইউসেফ স্লিটাইন দ্বারা অনুবাদিত, ইসলামিক টেক্সটস সোসাইটি, ২০০০; ।  আরবিতে الوابل الصيب من الكلم الطيب, হার্ডকভার, ২৪১ পৃষ্ঠা, দারুল কিতাবুল আরাবি, বৈরুত, ২০০৩  এছাড়াও পাপা ইব্রাহিমা নিয়াখাতে, দার আল-মানারাহ, মানসুরা, মিশর দ্বারা ফরাসি ভাষায় অনুবাদ করা হয়েছে।, দারুল কুতুব, নম্বর: ৯০১৮/২০১১।   আরও দেখুন    সুন্নি বইয়ের তালিকা   তথ্যসূত্র    বহিঃসংযোগ    বইটির একট বিবরণ: https://web.archive.org/web/20070826195710/http://www.its.org.uk/be/be_0946621772.html  বিষয়শ্রেণী:সুন্নি সাহিত্য বিষয়শ্রেণী:সুফি সাহিত্য
সাইক্সের রাতচরা () (বৈজ্ঞানিক নাম:Caprimulgus mahrattensis) হচ্ছে দক্ষিণ এশিয়ার একটি রাতচরা। এই প্রজাতির নামটি কর্নেল উইলিয়াম হেনরি সাইক্স-এর নামকে স্মরণীয় করে, যিনি ভারতে ব্রিটিশ সামরিক দায়িত্ব পালন করেন।  বিবরণ এই প্রজাতির পাখিদের শরীরে মেটে ও হালকা খয়েরি রঙের মিশ্রণ রয়েছে। ডানা ও লেজের কিছু কিছু জায়গায় স্পষ্ট সাদা রঙের পালক থাকে। এই প্রজাতির পাখিদের ২১ থেকে ২৩ সেন্টিমিটার দীর্ঘ হতে দেখা যায়। প্রকৃতির সঙ্গে এরা এমনভাবে মিশে থাকে যে সহজে চোখে পড়ে না।  thumb|left|বান্নি তৃণভূমিতে সাইক্সের রাতচরা  তথ্যসূত্র  বিষয়শ্রেণী:ক্যাপ্রিমুলগুস বিষয়শ্রেণী:পাকিস্তানের পাখি বিষয়শ্রেণী:ভারতের পাখি বিষয়শ্রেণী:নেপালের পাখি বিষয়শ্রেণী:বাংলাদেশের পাখি বিষয়শ্রেণী:১৮৩২-এ বর্ণিত পাখি বিষয়শ্রেণী:আফগানিস্তানের পাখি বিষয়শ্রেণী:উইলিয়াম হেনরি সাইক্স কর্তৃক নামকরণকৃত ট্যাক্সা
মিয়া জুলিয়া ব্রুকনার (জন্ম: ৯ই ডিসেম্বর ১৯৮৬), মিয়া ম্যাগমা, মিয়া জুলিয়া এবং ফেলুসিয়া নামেও পরিচিত, একজন জার্মান মডেল, গায়িকা এবং প্রাক্তন পর্নোগ্রাফিক অভিনেত্রী।   প্রারম্ভিক জীবন  বায়ার্নের গিলচিং-এ জন্মগ্রহণ করা, ম্যাগমা প্রাপ্তবয়স্ক শিল্পে আত্মপ্রকাশ করেন ডিসেম্বর ২০১০ সালে, দাস সেনেনলুচি চলচ্চিত্রে অভিনয়ের মাধ্যমে।  এর আগে তিনি তার স্বামী পিটার, একজন প্রাক্তন বীমা এজেন্টের সাথে একসাথে বেশ কয়েকটি সুইঙ্গার ক্লাবে যোগ দিয়েছিলেন, যিনি পরে তার পরিচালক এবং তার চলচ্চিত্রের সহ-অভিনেতাও হয়েছিলেন।    কর্মজীবন  থাম্ব|ম্যাগমা ২০১৩ সালে সঙ্গীত পরিবেশন করছেন  ২০১১ সালের শেষের দিকে, ম্যাগমা কেআইজেড মিউজিক ভিডিওর "ফ্রেমজেহেন" গানে উপস্থিত হয়েছিল, এবং বিমান পরিবহন সংস্থা"জার্মানউইংস " এর জন্য বিজ্ঞাপনের একটি ধারাবাহিকে অংশ নিয়েছিলেন।   ২০১২ সালের সেপ্টেম্বরে, ম্যাগমা পর্নোগ্রাফি থেকে তার অবসর ঘোষণা করেন, নতুন মঞ্চ নাম মিয়া মিয়া নিয়ে সঙ্গীত এবং টেলিভিশনে ক্যারিয়ার গড়ার জন্য।  এই কারণে তিনি এমনকি ভেনাস পুরস্কারের মনোনয়ন প্রত্যাহার করে নেন।   ম্যাগমা বেশ কয়েকটি ম্যাগাজিনের প্রচ্ছদে উপস্থিত হয়েছেন, যার মধ্যে মে ২০১২ এর এফএইচএম-এর জার্মান সংখ্যা এবং অক্টোবর ২০১২ সালের পেন্টহাউসের জার্মান সংখ্যা রয়েছে।   ২০১৪ সালে, তিনি স্যাট-১ এর সেলিব্রিটি বিগ ব্রাদার জার্মানির প্রতিযোগী ছিলেন।    পুরস্কার    ইরোটিকলাইন পুরস্কার ২০১০ – সেরা জার্মান নবাগত    তথ্যসূত্র    বহিঃসংযোগ          বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পর্নোগ্রাফিক চলচ্চিত্র অভিনেত্রী বিষয়শ্রেণী:জার্মান নারী প্রাপ্তবয়স্ক মডেল
ঘূর্ণিঝড় প্রস্তুতি কর্মসূচি বাংলাদেশ সরকার এবং বাংলাদেশ রেডক্রিসেন্ট সোসাইটির একটি দুর্যোগ ব্যবস্থাপনা কর্মসূচি। এটির সদরদপ্তর ঢাকায় অবস্থিত। এই প্রোগ্রামটি দুর্যোগ ব্যবস্থাপনা ও ত্রাণ মন্ত্রণালয়ের অধীনে পরিচালিত হয়।   ইতিহাস   ১৯৭৩ সালে বাংলাদেশের রাষ্ট্রপতি বঙ্গবন্ধু শেখ মুজিবুর রহমান ঘূর্ণিঝড়পূর্ব কর্মসূচি হিসেবে এটি হাতে নিয়েছিলেন। কর্মসূচিটি আজ পর্যন্ত হাজার হাজার জীবন বাঁচিয়েছে। ২০১৭ সালে ভারতের প্রধানমন্ত্রী নরেন্দ্র মোদি এটিকে 'বিশ্বের সেরা দুর্যোগ মোকাবেলা পদ্ধতি' বলে অভিহিত করেন। এই কর্মসূচিতে ৭২ হাজার ১৬০ জন স্বেচ্ছাসেবক আছেন।   তথ্যসূত্র   বিষয়শ্রেণী:বাংলাদেশের সরকারি সংস্থা বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশ সরকারের অধিদপ্তর বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:বাংলাদেশে বিপর্যয় বিষয়শ্রেণী:১৯৭৩-এ প্রতিষ্ঠিত সরকারি সংস্থা বিষয়শ্রেণী:দুর্যোগ ব্যবস্থাপনা
অপরোক্ষানুভূতি () হল আদি শঙ্করকে আরোপিত করা একটি বিখ্যাত রচনা। এটি জনপ্রিয় পরিচায়ক রচনা (প্রাকরণ গ্রন্থ) যা অদ্বৈত বেদান্ত দর্শনকে ব্যাখ্যা করে। এটি এমন একটি পদ্ধতি বর্ণনা করে যা অনুসন্ধানকারীরা সরাসরি একজনের এক প্রকৃতির অপরিহার্য সত্য অনুভব করতে অনুসরণ করতে পারে। এইভাবে, কাজটির আক্ষরিক অর্থ হল অপরোক্ষানুভূতি বা প্রত্যক্ষ অভিজ্ঞতা। স্বামী বিমুক্তানন্দ তার অনুবাদের শিরোনাম আত্ম-উপলব্ধি।  ভাষ্য  রচনাটির প্রাচীনতম বর্তমান ভাষ্য হল বিদ্যারণ্যের একটি সংস্কৃত ভাষ্য (দীপিকা বা বিশ্লেষণ)। এই কাজটি বারবার অনুবাদ করা হয়েছে এবং অন্যান্য ভাষায় মন্তব্য করা হয়েছে।  তথ্যসূত্র    বহিঃসংযোগ   Translation of Aparokshanubhuti, by Swami Vimuktananda  Vedanta Society, Swami Sarvapriyananda's lectures on Aprokshanubhuti - 44 Part Series  বিষয়শ্রেণী:ভারতীয় দর্শন বিষয়শ্রেণী:সংস্কৃত গ্রন্থ বিষয়শ্রেণী:অদ্বৈত বেদান্ত গ্রন্থ
thumb|মুজিবনগর স্মৃতিসৌধ মুজিবনগর স্মৃতিসৌধ মেহেরপুর জেলার মুজিবনগরে অবস্থিত। মুক্তিযুদ্ধকালীন সময়ে বাংলাদেশের অস্থায়ী সরকার যেখানে গঠিত হয় সেখানে এই স্মৃতিসৌধটি গড়ে তোলা হয়েছে।  এর স্থপতি তানভীর করিম। মুজিবনগর স্মৃতিসৌধ নির্মাণের মূল কাজ শুরু হয় ১৯৮৭ সালে।  তৎকালীন প্রেসিডেন্ট হুসেইন মুহাম্মদ এরশাদ স্বাধীনতার স্মৃতি ধরে রাখতে ২৩ স্তরের  স্মৃতিসৌধ গড়ে তোলেন।  ১৯৯৬ সালে শেখ হাসিনা মুজিবনগর কমপ্লেক্সের নির্মাণ কাজ শুরু করেন।    স্থাপত্য তাৎপর্য  লাল মঞ্চ  thumb|লাল মঞ্চ  ১৯৭১ সালের ১৭ই এপ্রিল বাংলাদেশের অস্থায়ী সরকার যে স্থানে শপথ গ্রহণ করে ঠিক সেই স্থানে ২৪ ফুট দীর্ঘ ও ১৪ ফুট প্রশস্ত সিরামিকের ইট দিয়ে একটি আয়তকার লাল মঞ্চ তৈরি করা হয়েছে। যা মুজিবনগর স্মৃতিসৌধের ভিতরে মাঝখানে।  ২৩টি স্মৃতি স্তম্ভ স্মৃতিসৌধটি ২৩ টি ত্রিভূজাকৃতি দেয়ালের সমন্বয়ে গঠিত। যা বৃত্তাকার উপায়ে সারিবদ্ধভাবে সাজানো রয়েছে। ২৩ টি দেয়াল (আগস্ট ১৯৪৭ থেকে মার্চ ১৯৭১)- এই ২৩ বছরের স্বাধীনতা আন্দোলনের প্রতীক হিসেবে ব্যবহৃত হয়েছে। প্রথম দেয়ালটির উচ্চতা ৯ ফুট ৯ ইঞ্চি এবং দৈর্ঘ্য ২০ ফুট। পরবর্তী প্রতিটি দেয়ালকে ক্রমান্বয়ে দৈর্ঘ্য ১ ফুট ও উচ্চতা ৯ ইঞ্চি করে বাড়ানো হয়েছে। যা দ্বারা বুঝানো হয়েছে বাংলাদেশ তার স্বাধীনতার জন্য ৯ মাস ধরে যুদ্ধ করেছিল। শেষ দেয়ালের উচ্চতা ২৫ ফুট ৬ ইঞ্চি ও দৈর্ঘ্য ৪২ ফুট। প্রতিটি দেয়ালের ফাঁকে অসংখ্য ছিদ্র আছে যেগুলোকে পাকিস্তানি শাসক গোষ্ঠীর অত্যাচারের চিহ্ন হিসেবে প্রদর্শন করা হয়েছে।  এক লক্ষ বুদ্ধিজীবির খুলি স্মৃতিসৌধটির ভূমি থেকে ২ ফুট ৬ ইঞ্চি উঁচু বেদীতে অসংখ্য গোলাকার বৃত্ত রয়েছে যা দ্বারা ১ লক্ষ বুদ্ধিজীবির খুলিকে বোঝানো হয়েছে।  ত্রিশ লক্ষ শহীদ স্মৃতিসৌধের ভূমি থেকে ৩ ফুট উচ্চতার বেদীতে অসংখ্য পাথর রয়েছে যা দ্বারা ৩০ লক্ষ শহীদ ও মা-বোনের সম্মানের প্রতি ঐতিহাসিক দায়বদ্ধতা ও স্মৃতিচারণা প্রকাশ করা হয়েছে। পাথরগুলো মাঝখানে ১৯টি রেখা দ্বারা তৎকালীন পূর্ব পাকিস্থানের ১৯টি জেলাকে বুঝানো হয়েছে।  এগারোটি সিঁড়ি স্মৃতিসৌধের বেদীতে আরোহণের জন্য ১১টি সিঁড়ি রয়েছে। যা দ্বারা মুক্তিযুদ্ধকালীন সময়ে সমগ্র বাংলাদেশকে যে ১১টি সেক্টরে বিভক্ত করা হয়েছিল তা বুঝানো হয়েছে।   বঙ্গোপসাগর স্মৃতিসৌধের উত্তর পাশের আম বাগান ঘেঁষা স্থানটিতে মোজাইক করা আছে তার দ্বারা বঙ্গোপসাগর বোঝানো হয়েছে। বঙ্গোপসাগর যদিও  বাংলাদেশের দক্ষিণে, কিন্তু শপথ গ্রহণের মঞ্চটির সাথে স্মৃতিসৌধের সামঞ্জস্য রক্ষার জন্য এখানে এটিকে উত্তর দিকে স্থান দেয়া হয়েছে।  একুশে ফেব্রুয়ারির প্রতীক স্মৃতিসৌধের মূল ফটকের রাস্তাটি মূল স্মৃতিসৌধের রক্তের সাগর নামক ঢালকে স্পর্শ করেছে। এখানে রাস্তাটি ভাষা আন্দোলনের প্রতীকী অর্থে ব্যবহৃত হয়েছে।   রক্তের সাগর স্মৃতিসৌধের পশ্চিম পাশে প্রথম দেয়ালের পাশ দিয়ে শহীদের রক্তের প্রবাহ তৈরি করা হয়েছে যাকে রক্তের সাগর বলা হয়।  সাড়ে সাত কোটি ঐক্যবদ্ধ জনতা লাল মঞ্চ থেকে যে ২৩টি দেয়াল তৈরি করা হয়েছে তার ফাঁকে অসংখ্য নুরি-পাথর দ্বারা মোজাইক করে লাগানো হয়েছে। যা দিয়ে ১৯৭১ সালের সাড়ে সাত কোটি ঐক্যবদ্ধ জনতাকে প্রতীক আকারে উপস্থাপন করা হয়েছে।  আরও দেখুন ১৯৭১ সালের অস্থায়ী বাংলাদেশ সরকার   তথ্যসূত্র   বহিঃসংযোগ  বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক বিষয়শ্রেণী:মুজিবনগর উপজেলা বিষয়শ্রেণী:শেখ মুজিবুর রহমানের স্মারক বিষয়শ্রেণী:১৯৮৭-এ বাংলাদেশে প্রতিষ্ঠিত
নাগরিক নাট্য সম্প্রদায় বাংলাদেশের একটি জনপ্রিয় মঞ্চ নাট্যগোষ্ঠী। ১৯৬৮ সালে, প্রখ্যাত সাংবাদিক ও টেলিভিশন ব্যক্তিত্ব ফজলে লোহানীর বাড়িতে আতাউর রহমান, জিয়া হায়দার প্রমুখ নাট্যব্যক্তিত্বের উদ্যোগে প্রতিষ্ঠিত হয় নাগরিক নাট্য সম্প্রদায়। এটি বাংলাদেশের একটি অন্যতম থিয়েটার দল যার প্রতিষ্ঠাতা সভাপতি ছিলেন জিয়া হায়দার ও সাধারণ সম্পাদক ছিলেন আতাউর রহমান।   নির্দেশক, নাট্যকার ও অভিনয়শিল্পী  নাগরিক নাট্য সম্প্রদায় এর সাথে যুক্ত ছিলেন এবং যু্ক্ত আছেন দেশবরেণ্য নাট্যকার, নাট্যনির্দেশক ও কলাকুশীলবগণ। তাদের মধ্যে অন্যতম সৈয়দ শামসুল হক, আতাউর রহমান, জিয়া হায়দার, আলী যাকের, সারা যাকের, আসাদুজ্জামান নূর, লাকি ইনাম, আবুল হায়াত, ইনামুল হক,খালেদ খান যুবরাজ, নিমা রহমান, সালেক খান,লুৎফুন নাহার লতা, হারুনুর রশিদ,  বিপাশা হায়াত, শিরিন বকুল, আফসানা মিমি, পান্থ শাহরিয়ার,  অপি করিম, রুনা খান, ইন্তেখাব দিনার,  মোস্তাফিজ শাহীন, ফারুক আহমেদ,মাহফুজ রিজভী, রওনক হাসান,  লাবণ্য, ঝুমু মজুমদার, শামীমা নাজনীন, অরণ্য, জিয়াউল হাসান কিসলু, গোলাম  সারোয়ার, বেলায়েত হোসেন মিরু প্রমুখ।   প্রযোজিত নাটক  নাগরিক নাট্য সম্প্রদায় বাংলাদেশের একটি অন্যতম থিয়েটার দল যারা মলিয়েরের Les Femmes Savantes, এডওয়ার্ড আলবির Everything in the Garden, আলবেয়ার কামুর Le Malentendu, বের্টোল্ট ব্রেশ্‌টের The Good Person of Szechwan এবং Mr Puntila and his Man Matti, কার্ল জুকমেয়ারের The Captain of Kopenick, উইলিয়াম শেকসপিয়রের Macbeth, ইরউয়িন শ’য়ের Bury the Dead এবং আন্তন চেকোভের The Sea Gull অবলম্বনে নাটক নির্মাণ করেছে।  ১৯৬৮ সালে প্রতিষ্ঠিত হলেও নাগরিক নাট্য সম্প্রদায় তাদের প্রযোজিত প্রথম নাটক মঞ্চে আনে ১৯৭২ সালে। মাইকেল মধুসূদন দত্ত রচিত প্রহসন বুড়ো শালিকের ঘাড়ে রো  ছিলো তাদের প্রথম প্রযোজনা। নাটকটি নির্দেশনা দিয়েছিলেন আতাউর রহমান আর এতে অভিনয় করেন লাকি ইনাম, আবুল হায়াত, ইনামুল হক, আলী যাকের, ফখরুল ইসলাম প্রমুখ।  ১৯৭৭ সালে নাগরিক নাট্য সম্প্রদায়  মঞ্চায়ন করে নাটক ‘দেওয়ান গাজীর কিসসা’। এরপর থেকে নিয়মিত মঞ্চায়নে এ প্রযোজনাটি দর্শকের ব্যাপক প্রশংসা অর্জন করে। বের্টোল্ট ব্রেশটের নাটকটির রূপান্তর ও নির্দেশনা দিয়েছেন আসাদুজ্জামান নূর।  তথ্যসূত্র  বিষয়শ্রেণী:বাঙালি মঞ্চ নাট্যগোষ্ঠী বিষয়শ্রেণী:বাংলাদেশের নাট্যশালা কোম্পানি বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত বিষয়শ্রেণী:ঢাকা ভিত্তিক সংগঠন
বরিশাল মেট্রোপলিটন পুলিশ বরিশাল শহর ভিত্তিক একটি পুলিশ সংস্থা, যা ২০০৯ সালে প্রতিষ্ঠিত হয়। বরিশাল মহানগরের নিরাপত্তা নিশ্চিত করাই এই সংস্থার মূল লক্ষ্য।   ইতিহাস  থানাসমূহ   বরিশাল মেট্রোপলিটন পুলিশের থানাসংখ্যা ৪টি। এগুলো হলোঃ  কোতোয়ালী মডেল থানা, বরিশাল বিমানবন্দর থানা, বরিশাল কাউনিয়া থানা বন্দর থানা, বরিশাল  এছাড়াও পুলিশি সেবার মান বৃদ্ধির লক্ষ্যে ২০১৮ সালে নতুন ৪টি থানা করার সিদ্ধান্ত পুলিশের সদর দফতরে পাঠানো হয়েছে,https://www.dailynayadiganta.com/ampproject/more-news/353379/%E0%A6%AC%E0%A6%B0%E0%A6%BF%E0%A6%B6%E0%A6%BE%E0%A6%B2-%E0%A6%AE%E0%A7%87%E0%A6%9F%E0%A7%8D%E0%A6%B0%E0%A7%8B%E0%A6%AA%E0%A6%B2%E0%A6%BF%E0%A6%9F%E0%A6%A8-%E0%A6%AA%E0%A7%81%E0%A6%B2%E0%A6%BF%E0%A6%B6%E0%A7%87-%E0%A6%AF%E0%A7%81%E0%A6%95%E0%A7%8D%E0%A6%A4-%E0%A6%B9%E0%A6%9A%E0%A7%8D%E0%A6%9B%E0%A7%87-%E0%A7%AA-%E0%A6%A5%E0%A6%BE%E0%A6%A8%E0%A6%BE-%E0%A6%93-%E0%A7%A9-%E0%A6%AB%E0%A6%BE%E0%A6%81%E0%A7%9C%E0%A6%BF  রূপাতলী থানা - কোতোয়ালী মডেল থানার অন্তর্গত ২৩,২৪,২৫ ও ২৬ নং ওয়ার্ড এবং ৬ নং জাগুয়া ইউনিয়ন এই থানার সম্ভাব্য এলাকা। বরিশাল বিশ্ববিদ্যালয় থানা - বন্দর থানার অন্তর্গত ৬ নং চরকাউয়া ইউনিয়ন, ঝালকাঠির নলছিটি উপজেলার ৪ নং দপদপিয়া ইউনিয়নের একাংশ এই থানার সম্ভাব্য এলাকা। এছাড়াও নতুন এলাকা হিসেবে দপদপিয়া ইউনিয়নের বাকি অংশ এবং বাকেরগঞ্জ থানার ১নং চরামদ্দি, ২নং চরাদি, ৩নং দাড়িয়াল ইউনিয়ন এই থানার অন্তর্ভুক্ত হতে পারে।  চরমোনাই থানা - কোতোয়ালী থানার অন্তর্গত ৫নং চরমোনাই ইউনিয়ন এবং এর পার্শ্ববর্তী বন্দর থানার অন্তর্গত কিছু এলাকা নিয়ে উক্ত থানা গঠিত হতে পারে। কাশিপুর থানা - বিমানবন্দর থানার অন্তর্গত ২৭, ২৮, ২৯ ও ৩০ নং ওয়ার্ড এবং ১ নং রায়পাশা কড়াপুর ও ২ নং কাশীপুর ইউনিয়ন হলো এই থানার সম্ভাব্য এলাকা।   তথ্যসূত্র   বিষয়শ্রেণী:বাংলাদেশের পৌর আইন প্রয়োগকারী সংস্থা বিষয়শ্রেণী:মেট্রোপলিটন পুলিশ বিষয়শ্রেণী:বরিশাল বিষয়শ্রেণী:২০০৬-এ বাংলাদেশে প্রতিষ্ঠিত
আন্দ্রে ডেভিড স্টিফন ফ্লেচার (জন্ম: ২৮ নভেম্বর, ১৯৮৭) গ্রেনাডার সেন্ট ডেভিড প্যারিশে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম উদীয়মান খেলোয়াড় আন্দ্রে ফ্লেচার ডানহাতে ব্যাটিংয়ের পাশাপাশি মাঝে-মধ্যে উইকেট-রক্ষণের কাজেও সম্পৃক্ত রাখেন। ঘরোয়া ক্রিকেটে উইন্ডওয়ার্ড আইল্যান্ডের হয়ে খেলে থাকেন।   খেলোয়াড়ী জীবন  ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে ওয়েস্ট ইন্ডিজ ক্রিকেট দলে প্রতিনিধিত্ব করেন। এরপর ২০০৮ সালে ব্রিজটাউনে অনুষ্ঠিত ওয়েস্ট ইন্ডিজের বড়দের দলের হয়ে আন্তর্জাতিক ক্রিকেট অঙ্গনে অস্ট্রেলিয়ার বিপক্ষে টুয়েন্টি২০ ক্রিকেটে অভিষেক ঘটে তার। ২০০৯ সালের আইসিসি বিশ্ব টুয়েন্টি২০ প্রতিযোগিতায় মাত্র ৩২ বলে ৫৩ রান সংগ্রহ করলেও পরবর্তী ৭ ইনিংসে মাত্র ২১ রান তোলেন। তন্মধ্যে ৫ ইনিংসেই শূন্য রানে আউট হয়ে যান তিনি। কিন্তু, জুন-জুলাই, ২০১৪ সালে ওয়েস্ট ইন্ডিজ সফরে শ্রীলঙ্কার বিরুদ্ধে অনুষ্ঠিত দুই খেলার টুয়েন্টি২০ সিরিজে নিজেকে সঠিকমাত্রায় তুলে ধরেন ফ্লেচার। ১ম ও ২য় টুয়েন্টি২০ আন্তর্জাতিকে যথাক্রমে ৫২ ও ৬২ রান সংগ্রহ করেন। উভয় খেলায়ই তিনি ম্যান অব দ্য ম্যাচের পুরস্কারসহ ম্যান অব দ্য সিরিজ পুরস্কারও লাভ করেন।  ওয়েস্ট ইন্ডিজের তরুণ ব্যাটসম্যানদের মধ্যে আন্দ্রে ফ্লেচার তাদের মধ্যে একজন, যাদের প্রথম-শ্রেণীর অভিজ্ঞতা ছাড়াই আন্তর্জাতিক ক্রিকেটে ছুঁড়ে ফেলেছে। একটি শক্ত কৌশল সহ একজন টপ-অর্ডার ব্যাটসম্যান, ফ্লেচার তার প্রাথমিক আন্তর্জাতিক উপস্থিতিতে প্রতিশ্রুতিবদ্ধ লক্ষণ দেখিয়েছিলেন তবে তার চারপাশে মাঠে কী ঘটছে সে সম্পর্কে সচেতনতার অভাব ছিল একটি সমস্যা এবং তাকে একাধিকবার তার উইকেটের মূল্য দিতে হয়েছিল। তিনি 2008 সালে অস্ট্রেলিয়ার বিরুদ্ধে সীমিত ওভারের খেলার জন্য একটি ঘরোয়া মৌসুমে ডাক পেয়েছিলেন যেখানে তিনি তার প্রথম প্রথম-শ্রেণীর সেঞ্চুরি পোস্ট করেছিলেন, জ্যামাইকার বিপক্ষে তার দলের অন্যথায় হতাশাজনক ব্যাটিং প্রদর্শনে উইন্ডওয়ার্ড দ্বীপপুঞ্জের জন্য অপরাজিত 103 রান। ওয়েস্ট ইন্ডিজের একজন প্রাক্তন অনূর্ধ্ব-১৯ খেলোয়াড়, ফ্লেচার স্ট্যানফোর্ড 20/20-এ গ্রেনাডার হয়ে উইকেট কিপিং করেন এবং অ্যান্টিগায় উদ্বোধনী স্ট্যানফোর্ড সুপার সিরিজের সময় মিলিয়ন ডলার বিজয়ী ছিলেন।   তথ্যসূত্র    আরও দেখুন   কৃষমার স্যান্তোকি  ওয়েস্ট ইন্ডিজ ক্রিকেট দল  ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর  বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার বিষয়শ্রেণী:ওয়েস্ট ইন্ডিয়ান উইকেট-রক্ষক বিষয়শ্রেণী:গ্রেনাডীয় ক্রিকেটার বিষয়শ্রেণী:সেন্ট লুসিয়া কিংসের ক্রিকেটার বিষয়শ্রেণী:উইন্ডওয়ার্ড আইল্যান্ডসের ক্রিকেটার বিষয়শ্রেণী:খুলনা টাইগার্সের ক্রিকেটার বিষয়শ্রেণী:সিলেট স্ট্রাইকার্সের ক্রিকেটার বিষয়শ্রেণী:পেশাওয়ার জালমির ক্রিকেটার বিষয়শ্রেণী:মেলবোর্ন স্টার্সের ক্রিকেটার বিষয়শ্রেণী:সেন্ট কিট্‌স ও নেভিস প্যাট্রিয়টসের ক্রিকেটার বিষয়শ্রেণী:উইকেট-রক্ষক
দণ্ডী রাম দত্ত  আসামের একজন ভারতীয় জাতীয় কংগ্রেসের রাজনীতিবিদ ছিলেন। তিনি ১৯৫৭-৬২ সালে আসাম বিধানসভা নির্বাচনে মঙ্গলদই নির্বাচনী এলাকা থেকে এবং ১৯৬২-৬৭ সালে কালাইগাঁও (বিধানসভা কেন্দ্র) থেকে নির্বাচিত হন। দত্ত আসামের তৎকালীন মুখ্যমন্ত্রী বিমলা প্রসাদ চালিহার মন্ত্রিসভার উপমন্ত্রী ছিলেন।   তথ্যসূত্র   বিষয়শ্রেণী:প্রজা সমাজতান্ত্রিক দলের রাজনীতিবিদ বিষয়শ্রেণী:আসাম বিধানসভার সদস্য ১৯৫২-১৯৫৭ বিষয়শ্রেণী:আসাম বিধানসভার সদস্য ১৯৬২-১৯৬৭ বিষয়শ্রেণী:আসাম বিধানসভার সদস্য ১৯৫৭-১৯৬২ বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত
এটি আফগানিস্তানের রানীগণের একটি তালিকা। ১৯৭৩-১৯৯২ এবং ২০০১ সাল থেকে আফগানিস্তান কেবলমাত্র অন্তর্বর্তীভাবে প্রজাতন্ত্র ছিল - অন্য সময়ে বিভিন্ন রাজাদের শাসন ছিল।   হুতাক সাম্রাজ্যের পত্নীগণ (১৭০৯-১৭৩৮)    হুতাক সাম্রাজ্য   ছবি  নাম  মাতাপিতা  জন্ম  পত্নী  বিবাহ  বিবাহবন্ধনে পরিণত হয়েছে  মরণ  খানজাদা সাদোজাই  জাফর খান সাদোজাই  মীরওয়াইস হুতাক    দুররানী সাম্রাজ্যের পত্নীগণ (১৭৪৭-১৮২৩)   ছবি  নাম  মাতাপিতা  জন্ম  পত্নী  বিবাহ  বিবাহবন্ধনে পরিণত হয়েছে  মরণ  হযরত বেগম  মুগল সম্রাট মুহাম্মদ শাহ  আহমদ শাহ দুররানি  ১৯৫৭  মুগল সম্রাট দ্বিতীয় আলমগীর  তিমুর শাহ দুররানি  তার নাম ছিল শাকো জন বা আজিজ বিবি  নূর মুহাম্মদ খান  জামান শাহ দুররানি  মাহমুদ শাহ দুররানি  ওয়ফা বেগম  ফথ খান তোখি  শুজা শাহ দুররানি  মালিকদান খেলা  খান বাহাদুর খানের মেয়ে  শুজা শাহ দুররানি    আফগানিস্তানের আমিরাতের পত্নীগণ (১৮২৩-১৯২৬)    আফগানিস্তানের আমিরাত   ছবি  নাম  মাতাপিতা  জন্ম  পত্নী  বিবাহ  রাজত্ব  মরণ  মারিমন খাদিজা পপলজা  দোস্ত মোহাম্মদ খান  আসল বেগম, উজবেক কনসোর্ট  আবদুর রহমান খান  জামাল বেগম  হাবিবউল্লাহ খান 193x193পিক্সেল|Soraya Tarzi সরায়া তারজি  মাহমুদ তাজী ও আসমা রাসমীয়া তাজী    দামেস্ক,    আমানুল্লাহ খান  ১৯১৯-১৯২৯       রোম,       আফগানিস্তান রাজ্যের পত্নীগণ (১৯২৬-১৯৭৩)   ছবি  নাম  মাতাপিতা  জন্ম  পত্নী  বিবাহ  রাজত্ব  মরণ  খাইরিয়া  ইনায়েতউল্লাহ খান  মহা পারয়ার বেগম  সরদার মোহাম্মদ আসিফ খান ও মুরওয়ারিদ বেগম  মুহাম্মদ নাদির শাহ  ১৯২৯-১৯৩৩  ১৩ ডিসেম্বর ১৯৪১ তেহরান, ইরান  হুমাইরা বেগম  সরদার আহমদ শাহ খান ও জারিন বেগম  ১৯১৮  মুহাম্মদ জহির শাহ  ১৯৩১  ১৯৩৩-১৯৭৩  ২৬ জুন ২০০২ (বয়স ৮৩-৮৪) রোম, ইতালি    আরো দেখুন    আফগানিস্তানের ফার্স্ট লেডি  আফগানিস্তানের রাষ্ট্রপতিদের তালিকা   তথ্যসূত্র    বহিঃসংযোগ    Afghanwiki.com
কিঙ্করি দেবী (৩০শে জানুয়ারী ১৯২৫ - ৩০শে ডিসেম্বর ২০০৭) ছিলেন একজন ভারতীয় কর্মী এবং পরিবেশবাদী, যিনি তাঁর জন্মস্থান হিমাচল প্রদেশে অবৈধ খনন এবং খননের বিরুদ্ধে যুদ্ধ চালানোর জন্য সর্বাধিক পরিচিত। তিনি কখনই পড়তে বা লিখতে জানতেন না এবং মৃত্যুর কয়েক বছর আগে নিজের নাম স্বাক্ষর করতে শিখেছিলেন।  তিনি তাঁর দরিদ্রাবস্থার জন্য  অধিক পরিচিত ছিলেন। পরবর্তীতে, পাঞ্জাবি সংবাদপত্রে তাঁর জীবনযাত্রার অবস্থার বিবরণ পড়ার পর, হিমাচল প্রদেশের একটি মার্কিন-ভিত্তিক দাতব্য সংস্থা তাঁর সহায়তা করেছিল।   শৈশবকাল  কিঙ্করি দেবী ১৯২৫ সালে সিরমৌর জেলার ঘাটন গ্রামে জন্মগ্রহণ করেন। তাঁর বাবা ছিলেন দলিত বা অস্পৃশ্য বর্ণের একজন কৃষক, যিনি জীবিকা নির্বাহের জন্য কৃষিকার্য করতেন। কিঙ্করি শৈশবকালে একজন ভৃত্য হিসেবে কাজ শুরু করেন এবং ১৪ বছর বয়সে দাস শ্রমিক শামু রামকে বিয়ে করেন। রাম ২২ বছর বয়সে টাইফয়েড জ্বরে মারা যান।  ঝাড়ুদার হিসেবে নতুন চাকরিতে কাজ করার সময়, কিঙ্করি দেবী লক্ষ্য করেন হিমাচল প্রদেশের পাহাড়ের কিছু অংশে বিশাল পাথর উত্তোলন চলছে, যা জল সরবরাহের ক্ষতি করছে এবং ধানক্ষেত ধ্বংস করছে। সেই মুহুর্তে তিনি নিজেই খনির কাজ প্রতিরোধ করার সিদ্ধান্ত নেন।   সক্রিয়তা  যখন কিঙ্করি দেবী [শিমলা] হাইকোর্টে ৪৮ জন খনি মালিকের বিরুদ্ধে জনস্বার্থ মামলা দায়ের করেছিলেন, তখন স্থানীয় স্বেচ্ছাসেবক গোষ্ঠী, পিপলস অ্যাকশন ফর পিপল ইন নিড, তাঁকে সমর্থন করে। তিনি অভিযোগ করেন যে চুনাপাথর খনির ক্ষেত্রে খনি শ্রমিকরা বেপরোয়া আচরণ করছে, যদিও দলটি তাদের বিরুদ্ধে সমস্ত অভিযোগ অস্বীকার করে দাবি করে যে তিনি কেবল তাদের ব্ল্যাকমেল করছেন।  তাঁর মামলার কার্যত কোনও সাড়া পাওয়া যায়নি, তাই তিনি আদালতের বাইরে ১৯ দিনের অনশন ধর্মঘট করেন। যখন আদালত এই মামলাটি গ্রহণের সিদ্ধান্ত নেয়, তখন কিঙ্করি দেবী একজন জাতীয় পরিচিতি হয়ে ওঠেন। ১৯৮৭ সালে আদালত খনির উপর স্থগিতাদেশ দেয় এবং তাঁর প্রিয় পাহাড়ে বিস্ফোরণের ওপর সম্পূর্ণ নিষেধাজ্ঞা আরোপ করে। খনি মালিকরা ভারতের সুপ্রিম কোর্টে আবেদন করেন, কিন্তু ১৯৯৫ সালের জুলাই মাসে তাঁদের আবেদন খারিজ হয়ে যায়। তৎকালীন আমেরিকান ফার্স্ট লেডি হিলারি ক্লিনটন তাঁর প্রতি আগ্রহ প্রকাশ করেন এবং একই বছর তাঁকে বেইজিংয়ে আন্তর্জাতিক নারী সম্মেলনে যোগদানের জন্য আমন্ত্রণ জানানো হয়। অনুষ্ঠানের শুরুতে তাঁকে প্রদীপ জ্বালাতে বলা হয়েছিল, এবং তিনি যে কারণে লড়াই করছেন এবং সাধারণ মানুষ কিভাবে এর ওপর প্রভাব ফেলতে পারে তা নিয়ে কথা বলতে বলা হয়েছিল।  সুপ্রিম কোর্টের রায় সত্ত্বেও, পাহাড় এবং বনাঞ্চলে অবৈধ খনন এখনও অব্যাহত রয়েছে, যদিও তা হ্রাস পেয়েছে। পরিবেশবাদের পাশাপাশি, কিঙ্করি দেবীর আরেকটি প্রচেষ্টা ছিল সাংগ্রাহে একটি ডিগ্রি প্রদানকারী কলেজ প্রতিষ্ঠার জন্য প্রচারণা চালানো। তিনি দাবি করেছিলেন যে যদিও এখন তাঁর পড়াশোনা করা হবেনা, তবুও তিনি চাননি যে "শিক্ষার অভাবে আমার মতো অন্যরাও কষ্ট পাক।"   মৃত্যু  কিঙ্করি দেবী ২০০৭ সালের ৩০শে ডিসেম্বর ভারতের চণ্ডীগড়ে ৮২ বছর বয়সে মারা যান।   পুরস্কার    ১৯৯৯ সালে, ভারত সরকার কিঙ্করি দেবীকে নারী শক্তি পুরস্কারে ভূষিত করে।   তথ্যসূত্র   বিষয়শ্রেণী:নারী শক্তি পুরস্কার বিজয়ী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:ভারতীয় নারী পরিবেশবাদী বিষয়শ্রেণী:ভারতীয় পরিবেশবিদ বিষয়শ্রেণী:২০০৭-এ মৃত্যু বিষয়শ্রেণী:১৯২৫-এ জন্ম
থাম্ব|১৮৮৪ সালে প্রকাশিত কারাবাস বিষয়ক একটি কার্টুন। কারাদণ্ড বা কারাবাস বা কারাবরণ হল ব্যক্তির ইচ্ছার বিরুদ্ধে তার স্বাধীনতার সংযম। যে কোনো কারণে কারাদণ্ড দেওয়া যেতে পারে, সরকারের কর্তৃত্ব দ্বারা হোক না কেন, অথবা একজন ব্যক্তির দ্বারা এই ধরনের কর্তৃত্ব ছাড়া কাজ করা। পরবর্তী ক্ষেত্রে এটি "মিথ্যা কারাদণ্ড" হিসাবে বিবেচিত হয়। বন্দিদশা অগত্যা বোল্ট এবং বার সহ বন্দি রাখার জায়গা বোঝায় না, কিন্তু কোন শক্তি প্রয়োগ বা প্রদর্শনের মাধ্যমে ব্যবহার করা যেতে পারে (যেমন হাতকড়া পরানো), আইনত বা বেআইনিভাবে, যেখানেই প্রদর্শিত হয়, এমনকি খোলা রাস্তায়। মানুষ বন্দী হয়ে যায়, তারা যেখানেই থাকুক না কেন, সেই লক্ষ্যে নির্দেশিত যথাযথ অনুমোদিত অফিসারের নিছক শব্দ বা স্পর্শে। সাধারণত, তবে, কারাদণ্ড বলতে বোঝানো হয় আইনের বিধান অনুযায়ী উদ্দেশ্যের জন্য নিযুক্ত কারাগারে প্রকৃত বন্দিত্ব।"Imprisonment". The New International Encyclopedia. Second Edition. Dodd, Mead and Company. New York. 1915. Volume XII. Page 35.  কখনও কখনও লিঙ্গ ভারসাম্যহীনতা দেখা দেয় কারাবাসের হারে, যেখানে পুরুষদের কারাবাসের সম্ভাবনা মহিলাদের কারাদণ্ডের তুলনায় আনুপাতিকভাবে বেশি। ইতিহাস আফ্রিকা উপনিবেশ স্থাপনের আগে, সাব-সাহারান আফ্রিকায় পূর্ব-বিচার আটকে রাখার জন্য, ক্ষতিপূরণ নিশ্চিত করার জন্য এবং শেষ অবলম্বন হিসাবে কারাদণ্ড ব্যবহার করা হত কিন্তু সাধারণত শাস্তি হিসাবে নয়, সোনহাই সাম্রাজ্য (১৪৬৪-১৫৯১) এবং দাস ব্যবসার সাথে সম্পর্কিত। ঔপনিবেশিক আমলে, কারাবাস শ্রমের উৎস এবং দমনের উপায় প্রদান করে। কারাদণ্ডের ব্যবহার আজ অবধি অব্যাহত রয়েছে। অস্ট্রেলিয়া ঔপনিবেশিকতার মাধ্যমে যেটি অস্ট্রেলিয়া নামে পরিচিত হয়েছিল সেখানে কারাবাসের প্রচলন হয়েছিল। পণ্ডিত থালিয়া অ্যান্টনি যেমন উল্লেখ করেছেন, অস্ট্রেলিয়ান বসতি স্থাপনকারী ঔপনিবেশিক রাষ্ট্র আদিবাসী অস্ট্রেলীয়দের বিরুদ্ধে নিয়ন্ত্রণ ও বিচ্ছিন্নকরণের কার্সারাল কৌশলে লিপ্ত হয়েছে যেহেতু উপনিবেশকারীরা প্রথম এসেছেন, "সেটি খ্রিস্টান, সভ্য, সুরক্ষাবাদী, কল্যাণমূলক বা শাস্তিমূলক উদ্দেশ্যেই হোক।" যখন বসতি স্থাপনকারীরা আসেন, তখন তারা আদিবাসীদের সম্মতি ছাড়াই আদালত উদ্ভাবন করেন এবং আইন পাশ করেন যা বলে যে তাদের এবং তাদের জমির উপর তাদের এখতিয়ার রয়েছে। আদিবাসীরা যখন এই আইনগুলোকে চ্যালেঞ্জ করে, তখন তাদের কারারুদ্ধ করা হয়। ইংল্যান্ড এবং ওয়েলস  ইংরেজি আইনে, কারাদণ্ড হল ব্যক্তির স্বাধীনতার সংযম।Archbold Criminal Pleading, Evidence and Practice. 1999. Chapter 5. Section II. "Sentences of Imprisonment". সপ্তদশ শতাব্দীর পুস্তক Termes de la Ley-এ নিম্নলিখিত সংজ্ঞা রয়েছে:  আইনানুগ কারণ ছাড়া কারাদণ্ডকে মিথ্যা কারাদণ্ড বলা হয়।Clerk and Lindsell on Torts. Sweet and Maxwell. Sixteenth Edition. 1989. Paragraph 17-15 at page 972. ইংল্যান্ড এবং ওয়েলসে, শ্বেতাঙ্গদের তুলনায় কালো জনসংখ্যার অনেক বড় অংশ বন্দী।  তথ্যসূত্র  বিষয়শ্রেণী:কারাদণ্ড এবং আটকাবস্থা
কাস্কী জেলা ( , হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। পোখরা হচ্ছে এই জেলার সদরদপ্তর। এই জেলার আয়তন । ২০০১ সালের আদমশুমারি অনুসারে এ জেলার লোকসংখ্যা ৩৮০,৫২৭ জন।   ইতিহাস  এটা বিশ্বাস করা হয় যে কাস্কিতে মানব বসতি প্রাক-ঐতিহাসিক কাল থেকেই ছিল। অনেক ইতিহাসবিদ কাস্কিকে উল্লেখ করেছেন কাশ্যপ ঋষি শব্দ থেকে উদ্ভূত। উপত্যকার অভ্যন্তরে  সভ্যতার সূচনা খাস শাসকদের দিয়ে হয়েছিল।   জনসংখ্যার উপাত্ত  ২০১১ সালের নেপাল শুমারি অনুসারে কাসকি জেলার জনসংখ্যা হল ৪৯২,০৯৮ জন।   খেলাধুলা  জেলা ক্রীড়া কমিটি সূত্রে জানা গেছে, কাস্কি জেলার প্রায় ৪১৭ রোপানী আয়তনের পোখরা রঙ্গশালা নামে একটি স্টেডিয়াম রয়েছে যেখানে ২১,০০০ দর্শকের ধারণক্ষমতা রয়েছে।   প্রশাসনিক অঞ্চলসমূহ  জেলাটি একটি মহানগর শহর এবং চারটি গ্রামীণ পৌরসভা নিয়ে গঠিত। এগুলি নিম্নরূপ:  পোখরা মহানগর শহর   অন্নপূর্ণা গ্রামীণ পৌরসভা  মাছাপুচ্ছরে গ্রামীণ পৌরসভা  মাডি গ্রামীণ পৌরসভা  রূপা গ্রামীণ পৌরসভা  রাজনীতি thumb|কাস্কী জেলা প্রশাসনিক কার্যালয় সকল শাসন এবং এই জেলার উন্নয়ন প্রধানত জেলা উন্নয়ন কমিটি, কাস্কী দ্বারা পরিচালিত হয়।  পর্যটন  ফেওয়া হ্রদ নেপালের দ্বিতীয় বৃহত্তম হ্রদ। নেপালের গণ্ডকী অঞ্চলের বৃহত্তম হ্রদ এটি। সমুদ্রপৃষ্ঠ থেকে ৭৪২ মিটার উচ্চতায় ফেওয়া হ্রদের অবস্থান। ফেওয়া হ্রদের আকার ৫.২৩ বর্গকিলোমিটার (২ বর্গমাইল)। এর গড় গভীরতা ৮.৬ মিটার (২৮ ফুট) এবং সর্বোচ্চ গভীরতা ২৪ মিটার (৭৯ ফুট)।  সুন্দর অন্নপূর্ণা পর্বতশ্রেণী সহজে কাস্কী জেলার প্রায় সব জায়গা থেকে দেখা যায় এবং এর মনাঙ এবং ম্যাগদী জেলার সীমান্তে এই পর্বতশ্রেণী অবস্থিত।  বেগনাস হ্রদ নেপালের কাস্কী জেলার লেখনাথ পৌরসভার একটি স্বচ্ছপানির হ্রদ যা পোখরা উপত্যকার দক্ষিণ-পূর্ব অংশে অবস্থিত। ফেওয়া হ্রদ-এর পর, পোখরা উপত্যকার আটটি হ্রদের মধ্যে এটি দ্বিতীয় বৃহত্তম হ্রদ।   শিক্ষা প্রতিষ্ঠানসমূহ   পোখরা বিশ্ববিদ্যালয়, ১৯৯৭ সালে নেপালের পঞ্চম বিশ্ববিদ্যালয় হিসাবে প্রতিষ্ঠিত হয়েছিল।   আরো দেখুন   নেপালের বিকাস ক্ষেত্রগুলি  নেপালের অঞ্চলসমূহের তালিকা   তথ্যসূত্র   * বিষয়শ্রেণী:নেপালের জেলা বিষয়শ্রেণী:গণ্ডকী প্রদেশের জেলা বিষয়শ্রেণী:গণ্ডকী প্রদেশ